《夏日偶至山姜村因过渔唱轩寻造蒙斋侍郎墓次感旧述事 其二》
清代·谢重辉

丈四高坟宿草深，初栽松柏已成阴。丰碑颇悉生前事，誓墓微徵死后心。

雄辨思来犹约略，风仪无计可追寻。三年留得生刍在，腹痛谁知忍到今。

作者简介：山东德州人，字千仞，号方山。官刑部郎中，引疾归。居官以清节著。博雅好古，工诗。有《杏村诗集》。